Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5195

(2) A Spanyol Királyságnak a hazai piacán történő intervencióval és a harmadik országokba és a többi tagállamba irányuló kivitelre vonatkozó visszatérítések, illetve támogatások odaítélésével összefüggő kiadásai 1989. december 31-ig nemzeti kiadások maradnak a gyümölcs- és zöldségpiac közös szervezéséről szóló 1035/72/EGK rendelet hatálya alá tartozó termékek esetében. A Közösség azonban a 133. cikkben meghatározott feltételek mellett részt vesz a Spanyol Királyság által az ilyen termékekre alkalmazandó konvergenciaellenőrző szakasz során végrehajtott intervenciós műveletek finanszírozásában. A második szakasztól kezdve a spanyol belföldi piacon végrehajtott intervenció és a harmadik országokba irányuló kivitelre vonatkozó visszatérítések kiadásait a Közösség az Európai Mezőgazdasági Orientációs és Garanciaalap Garanciarészlege révén finanszírozza.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes